
Κύριε Υπουργέ,  
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) αποτελεί την τριτοβάθμια Οργάνωση των ατόμων με αναπηρία, με χρόνιες ή/και σπάνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας. 
Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, χρόνιες ή/και σπάνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρίες, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.
Πρόσφατα, γίναμε αποδέκτες διαμαρτυρίας του Συλλόγου Θαλασσαιμικών Αγρινίου, σχετικά με τη δραματική κατάσταση που αντιμετωπίζουν οι πάσχοντες από Μεσογειακή Αναιμία στο Γενικό Νοσοκομείο Αγρινίου, εξαιτίας της συνεχιζόμενης έλλειψης αίματος.
Όπως επισημαίνεται και στην υπ’ αριθ. πρωτ. 08/01.11.2026 επιστολή του προαναφερόμενου Συλλόγου, εδώ και μήνες, οι ασθενείς υπομεταγγίζονται συστηματικά, λαμβάνοντας μία μονάδα αίματος αντί των δύο που απαιτούνται βάσει του θεραπευτικού τους σχήματος, με αποτέλεσμα να υποβάλλονται σε εβδομαδιαίες μεταγγίσεις. Η πρακτική αυτή επιβαρύνει σοβαρά την υγεία τους, θέτει σε κίνδυνο την ποιότητα ζωής τους και δημιουργεί εύλογη ανησυχία για τις μακροπρόθεσμες επιπτώσεις στην υγεία τους.
Οι ελλείψεις προσωπικού στην Αιμοδοσία, το περιορισμένο ωράριο λειτουργίας και η αδυναμία διοργάνωσης εξωτερικών εθελοντικών αιμοδοσιών επιδεινώνουν ακόμη περισσότερο το πρόβλημα. Παρά τις επανειλημμένες επισημάνσεις τους προς τη Διοίκηση του Νοσοκομείου, δεν έχει δοθεί μέχρι σήμερα ουσιαστική και βιώσιμη λύση.
Κύριε Υπουργέ, 
Ως εκ τούτου απευθυνόμαστε σε εσάς και ζητάμε την παρέμβασή σας προκειμένου να εξασφαλιστεί άμεσα και σταθερά στη συγκεκριμένη Μονάδα, η απαραίτητη ποσότητα αίματος από άλλες νοσοκομειακές μονάδες ή το ΕΚΕΑ, καθώς και να ενισχυθεί άμεσα η Αιμοδοσία του Γ.Ν. Αγρινίου με το αναγκαίο προσωπικό, ώστε να διευρυνθεί το ωράριο λειτουργίας της και η πραγματοποίηση τακτικών εξωτερικών εθελοντικών αιμοδοσιών.
Η επαρκής μετάγγιση αίματος δεν αποτελεί πολυτέλεια, αλλά βασική και αδιαπραγμάτευτη προϋπόθεση για την υγεία και την επιβίωση των θαλασσαιμικών.
Δεν είναι αποδεκτή η υποβάθμιση της θεραπείας των θαλασσαιμικών και απαιτούμε άμεσες, ουσιαστικές λύσεις πριν η κατάσταση αυτή οδηγήσει σε μη αναστρέψιμες συνέπειες.
Ευελπιστώντας πως θα εξετάσετε άμεσα το προαναφερόμενο αίτημα και θα ανταποκριθείτε θετικά, σας ευχαριστούμε εκ των προτέρων. 
Συνημμένα σας αποστέλλουμε την υπ’ αριθ. πρωτ. 8/01.11.2026 επιστολή του Συλλόγου Θαλασσαιμικών Αγρινίου, η οποία αναφέρεται πιο αναλυτικά στο εν λόγω ζήτημα.





2

Με εκτίμηση

Ο Πρόεδρος

Ι. Βαρδακαστάνης
Ο Γεν. Γραμματέας 


Β. Κούτσιανος


Πίνακας Αποδεκτών:

κ. Η. Θεοδωρόπουλο, Διοικητή 6ης ΥΠΕ
κ. Μ. Σερασκέρη, Διοικητή Γενικού Νοσοκομείου Αγρινίου 
Εθνικό Κέντρο Αιμοδοσίας   
ΠΟΜΑμεΑ Δυτικής Ελλάδας 
Ε.Ο.Θ.Α. 
Σύλλογο Θαλασσαιμικών Αγρινίου
Νομαρχιακό Σύλλογο ΑμεΑ Ν. Αιτ/νίας “Απόστολος Λουκάς” 

   

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.


image4.JPG




image5.png




image1.jpeg
EONIKH 2YNOMOZITONAIA
ATOMQON ME ANATTHPIA (E.Z.A.peA.)
_______________________________________\

NATIONAL CONFEDERATION
OF DISABLED PEOPLE (N.C.D.P.)
A





image3.jpeg
NATIONAL CONFEDERATION OF DISABLED PEOPLE (N.C.D.P)

g »
N EONIKH 2YNOMOZTTONAIA ATOMQON ME ANATMHPIA (E2.ApeA.)





image2.jpeg
EA. Bevidéhou 236, HAioUmoAn 16341
236, El. Venizelou str,, 16341 llioupoli, Greece

T: +30210.9949837, F: +30210.5238967
esaea@otenet.gr, www.esamea.gr

Méhoc twv / Member of:

EUROPEAN
DISABILITY
:y,\\ FORUM

1SO 9001:2015
REGISTERED






    Πληροφορίες:  Χριστίνα Σαμαρά    ΕΞΑΙΡΕΤΙΚΑ ΕΠΕΙΓΟΝ    Αθήνα :    02.11.2026   Αρ. Πρωτ.:     1283   ΠΡΟΣ :   κ.  Α. Γεωργιάδη, Υπουργό Υγείας       ΚΟΙΝ:   «Πίνακας Αποδεκτών»   ΘΕΜΑ :   « Άμεση παρέμβαση για την κάλυψη των αναγκών της Μονάδας  Μεσογειακής Αναιμίας του Γ.Ν. Αγρινίου »     Κύριε  Υπουργέ ,     Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) αποτελεί την τριτοβάθμια  Οργάνωση των ατόμων με αναπηρία, με χρόνιες   ή/και σπάνιες   παθήσεις και των  οικογενειών τους στη χώρα και αναγνωρισμένο Κοινωνικό Εταίρο της ελληνικής  Πολιτείας σε ζητήματα αναπηρίας.    Κύρια αποστολή της είναι η καταπολέμηση των διακρίσεων σε βάρος των ατόμων με  αναπηρία, χρόνιες  ή/και σπάνιες  παθήσεις και των οικογενειών τους και η προώθηση,  προστασία και απόλαυση των ανθρωπίνων και συνταγματικά κατοχυρωμένων  δικαιωμάτων τους.  Ό σον αφορά στα ανθρώπινα δικαιώματα των ατόμων με αναπηρία,  αυτά κατοχυρώνονται με τη Σύμβαση του Οργανισμού των Ηνωμένων Εθνών για τα  Δικαιώματα των Ατόμων με Αναπηρίες, που η χώρα μας μαζί με το Προαιρετικό της  Πρωτόκολλο επικύρωσε με τον Ν. 4074/2012.   Πρόσφατα, γίναμε αποδέκτες διαμαρτυρίας  του Συλλόγου Θαλασσαιμικών Αγρινίου ,  σχετικά   με   τη δραματική κατάσταση που αντιμετωπίζουν οι πάσχοντες από Μεσογειακή  Αναιμία στο  Γενικό  Νοσοκομείο Αγρινίου, εξαιτίας της συνεχιζόμενης έλλειψης αίματος.   Όπως επισημαίνεται και στην υπ’ αριθ. πρωτ.   0 8 / 01 . 1 1 .2026 επιστολή  του   προαναφερόμενου   Συλλόγου, εδώ και μήνες, οι ασθενείς υπομεταγγίζονται συστηματικά,  λαμβάνοντας μία μονάδα αίματος αντί των δύο που απαιτούνται βάσει του  θεραπευτικού τους σχήματος, με αποτέλεσμα να υποβάλλονται σε εβδομαδιαίες  μεταγγίσεις. Η πρακτική αυτή επιβαρύνει σοβα ρά την υγεία τους, θέτει σε κίνδυνο την  ποιότητα ζωής τους και δημιουργεί εύλογη ανησυχία για τις μακροπρόθεσμες  επιπτώσεις   σ την υγεία τους .  

